《寄邓远游远游书来云新搆书楼高矗云汉索余一律纪之》
明代·胡应麟

闻尔为楼近郁蓝，晴川历历豫章南。当檐河汉三千尺，绕架云霞八百函。

径压蓬蒿同蒋诩，阶藏兰菊类罗含。书成白马深相忆，不得南皮竟夜谈。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。